Úrad vlády SR						Na rokovanie vlády SR
Sekcia hospodárskej politiky					dňa: 9.5.2002
								k číslu: 1982/2002
                               	    k bodu: 35

S t a n o v i s k o

k Návrhu na zmenu a doplnenie uznesenia vlády SR č. 344 z 19.4.2001 k návrhu na schválenie žiadosti vlády SR o poskytnutie pôžičky z Rozvojovej banky Rady Európy na realizáciu projektu „Multifunkčné kultúrne a knižničné centrum - Obnova a revitalizácia historických budov Univerzitnej knižnice v Bratislave“   

I.

	Návrh predkladá minister financií ako iniciatívny. Obsahuje návrh uznesenia, predkladaciu správu, návrh na zmenu a doplnenie uznesenia vlády SR..., doložku vplyvov, vyhodnotenie pripomienkového konania a návrh komuniké.
 
	Navrhuje sa, aby vláda SR schválila úpravu a zmenu uznesenia vlády SR č. 344 z 19. apríla 2001 vzhľadom na to, že uznesenie presne nevymedzilo zodpovednosť za realizáciu a čerpanie  pôžičky z Rozvojovej banky Rady Európy.

	Návrh uznesenia vlády SR  ukladá ministrovi kultúry zodpovednosť za plnenie povinností a záväzkov pri realizácii projektu, za účelové a hospodárne použitie poskytnutých finančných prostriedkov a povinnosť, spolu s ministrom financií, podpísať medzirezortnú zmluvu vymedzujúcu povinnosti, ktoré s realizáciou projektu súvisia. 

II.

Materiál obsahuje vyhodnotenie pripomienkového konania, na rokovanie vlády sa predkladá bez rozporov.

III.

	Vláda SR uznesením č. 344/2001 schválila žiadosť o pôžičku z Rozvojovej banky Rady Európy pre projekt „Multifunkčné kultúrne a knižničné centrum – Obnova a revitalizácia historických budov Univerzitnej knižnice v Bratislave“ vo výške     137,15 mil. Sk.

	Rámcová úverová zmluva bola podpísaná dňa 28.12.2001. Predložený návrh na zmenu a doplnenie uznesenia vlády SR č. 344/2001 deleguje zodpovednosť za plnenie povinností pri realizácii projektu z hľadiska vecných aspektov, ku ktorým sa SR zaviazala v Rámcovej úverovej zmluve, na Ministerstvo kultúry SR. Súčasne, na základe úlohy B.8. uznesenia, sa dorieši vymedzenie povinností, ktoré vyplývajú z uzatvorenej Rámcovej úverovej zmluvy, medzi MF SR a MK SR.

Z á v e r: 

Vláde SR odporúčame návrh uznesenia schváliť s tým, že bod B.8. návrhu uznesenia bude doplnený o termín splnenia úlohy na základe návrhu príslušných ministrov.

Bratislava 3.5.2002